Anasir-a d anesbaɣur s yinawen-is. Yella deg-s uglam, yella deg-s wullis akken i d-iban deg tseddart i d-yezwaren. Yella deg-s uwennit yettgen azɣan i udabu azzayri yeṭṭfen tamurt mi tefra : yesserwes gar Yirumyen igan azal i wid i senyemmuten din s Lɛersa i sen-sbedden d tanaga fell-asen, d udabu azzayri yebnan lberj n waman deg wadeg-nni. Da, tettban-d tesnekta n umaru (akken i d-tettban anda-nniḍen diɣen) yellan mgal adabu izerrɛen tatut, yetteffer amezruy ladɣa melmi d ayen yerzan Tamurt n leqbayel (ayen yerzan tamaziɣt diɣen).